**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2012,

**ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 85/2005 Z. z. o politických stranách a politických hnutiach v znení zákona č. 445/2008 Z. z., zákona č. 568/2008 Z. z. a zákona č. 266/2010 Z. z. sa mení a dopĺňa takto:

1. V § 4 ods. 2 sa na konci pripájajú tieto vety: „Nová strana je strana, na kandidátnej listine ktorej nie je osoba, ktorá vykonáva mandát v Národnej rade Slovenskej republiky vo volebnom období predchádzajúcemu roku, v ktorom sa konajú voľby do Národnej rady Slovenskej republiky14) (ďalej len „voľby“). Novou stranou nie je ani strana, ktorej štatutárny orgán alebo osoba v orgáne strany volená v zmysle stanov strany vykonáva mandát v Národnej rade Slovenskej republiky vo volebnom období predchádzajúcemu roku, v ktorom sa konajú voľby. Ak nová strana utvorí koalíciu podľa osobitného predpisu1) s inou stranou ako je ďalšia nová strana, nepovažuje sa za novú stranu. Práva a povinnosti vyplývajúce strane z tohto zákona sa vzťahujú rovnako na novú stranu, ak tento zákon neustanovuje inak.“.

Poznámka pod čiarou k odkazu 1 znie:

„1) § 18 ods. 1 a 2 zákona č. 333/2004 Z. z. o voľbách do Národnej rady Slovenskej republiky.“.

Doterajšia poznámka pod čiarou k odkazu 1 sa označuje ako poznámka pod čiarou k odkazu 1a.

1. V poznámke pod čiarou k odkazu 6 sa citácia „Napríklad zákon č. 333/2004 Z. z. o voľbách do Národnej rady Slovenskej republiky.“ nahrádza citáciou „Napríklad zákon č. 333/2004 Z. z.“.
2. Nadpis § 21 znie: „Náklady na účely volieb“.
3. V § 21 ods. 1 sa vypúšťa odkaz 14 a slová „(ďalej len „voľby“)“.
4. V § 21 sa za odsek 4 vkladá nový odsek 5, ktorý znie:

„(5) Predbežná správa a záverečná správa strany obsahuje:

1. prehľad o príjmoch strany podľa § 22 ods. 1 písm. b) a h) prijatých v období, za ktoré sa vyhotovuje predbežná správa a záverečná správa,
2. osobitnú evidenciu o príjmoch z pôžičiek a úverov podľa § 22 ods. 2 a osobitnú evidenciu darov a iných bezodplatných plnení podľa § 22 ods. 3 prijatých v období, za ktoré sa vyhotovuje predbežná správa a záverečná správa.“.

Doterajšie odseky 5 až 7 sa označujú ako odseky 6 až 8.

1. V § 21 ods. 6 úvodnej vete sa za slová „záverečná správa“ vkladajú slová „novej strany“ a na konci sa pripája slovo „aj“.
2. V § 21 ods. 6 sa vypúšťajú písmená g) a h).
3. V poznámke pod čiarou k odkazu 15 sa citácia „§ 3 ods. 1 zákona č. 81/1966 Zb. o periodickej tlači a o ostatných hromadných informačných prostriedkoch v znení neskorších predpisov.“ nahrádza citáciou „§ 2 ods. 1 zákona č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon).“.
4. V § 22 ods. 1 sa vypúšťa písmeno i).
5. § 25 až § 29 sa vypúšťajú.
6. V § 31 ods. 2 písm. a) treťom bode sa slová „§ 21 ods. 7“ nahrádzajú slovami „§ 21 ods. 8“.
7. § 32 sa vypúšťa.
8. Za § 34b sa vkladá § 34c, ktorý vrátane nadpisu znie:

„**§ 34c**

**Prechodné ustanovenia k úpravám účinným od 1. mája 2013**

1. Príspevok na činnosť v roku 2013 na účely § 27 ods. 2 druhej vety sú štyri podiely, ku ktorým sa pripočítajú zvyšné podiely z roka 2012, ktoré sa mali vyplatiť v roku konania nasledujúcich volieb. Tento príspevok sa vyplatí v lehote 30 dní od predloženia výročnej správy za rok 2012, ktorá je v súlade s § 30.
2. Príspevok na mandát v roku 2013 na účely § 28 ods. 2 prvej vety sa vyplatí na jeden mandát len za štyri mesiace v sume vypočítanej podľa § 28 ods. 1. Tento príspevok sa vyplatí v lehote 30 dní odo dňa nadobudnutia účinnosti tohto zákona za podmienky, že strana predložila predbežnú správu a záverečnú správu podľa § 21, ako aj výročnú správu za rok 2012, ak takúto povinnosť mala podľa § 30 ods. 1.“.

**Čl. II**

Zákon č. 333/2004 Z. z. o voľbách do Národnej rady Slovenskej republiky v znení  zákona č. 464/2005 Z. z., zákona č. 192/2007 Z. z., zákona č. 445/2008 Z. z., zákona č. 126/2009 Z. z., zákona č. 58/2010 Z. z., zákona č. 266/2010 Z. z. a zákona č. 204/2011 Z. z. sa mení a dopĺňa takto:

1. Slová „Slovenský rozhlas 13) a Slovenská televízia 14) vo všetkých tvaroch sa v celom texte zákona nahrádzajú slovami „Rozhlas a televízia Slovenska13)“ v príslušnom tvare.

Poznámka pod čiarou k odkazu 13 znie:

„13) Zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov.“.

1. V § 24 ods. 1 sa vypúšťa odkaz 14.
2. V § 24 ods. 1 prvej vete sa slová „politickú stranu“ nahrádzajú slovami „novú stranu14) “.

Poznámka pod čiarou k odkazu 14 znie:

„14) § 4 ods. 2 tretia až piata veta zákona č. 85/2005 Z. z. o politických stranách a politických hnutiach v znení zákona č. XX/2013 Z. z.“.

1. V § 24 ods. 1 druhej vete sa slová „politické strany“ nahrádzajú slovami „nové strany“.
2. V § 24 ods. 3 prvej vete sa slová „politickú stranu“ nahrádzajú slovami „novú stranu“.
3. V § 24 ods. 3 druhej vete sa slová „politické strany“ nahrádzajú slovami „nové strany“.
4. V § 24 odsek 4 znie:

„(4) Rozhlas a televízia Slovenska a vysielateľ s licenciou rozdelia čas podľa odsekov 1 a 3 pre kandidujúce nové strany alebo koalície a čas podľa odseku 2 pre kandidujúce politické strany alebo koalície tak, aby určením času vysielania nebola žiadna kandidujúca politická strana alebo koalícia znevýhodnená.“.

1. V § 24 ods. 7 sa slová „politické strany“ nahrádzajú slovami „nové strany“.
2. V § 24 ods. 13 sa slovo „možno“ nahrádza slovami „môže výlučne nová strana“ a slová „politických strán“ sa nahrádzajú slovami „nových strán“.
3. V § 52 ods. 3 sa slová „politická strana“ nahrádza slovami „nová strana“.
4. V § 52 sa vypúšťa odsek 4.

**Čl. III**

Tento zákon nadobúda účinnosť 1. mája 2013.